《琵琶亭》
宋代·赵公豫

谁把琵琶清夜弹，香山静听谱无难。江州自古成佳话，亭上于今美大观。

湓浦新流春涨碧，匡庐徐转朔风寒。游人不乏留题兴，孰擅骚情踞坫坛。

作者简介：（1135—1212）平江常熟人，字仲谦。高宗绍兴二十四年进士。历知仁和、馀姚、高邮军及真、常二州，累进集英殿修撰，以宝谟阁待制致仕。为官清苦廉正，常言但求为循吏，不求为健吏。有《燕堂类稿》。